ബി . സി . സി . ഐയും സംസ്ഥാന ക്രിക്കറ്റ് അസോസിയേഷനുകളും തമ്മിലുള്ള സാമ്പത്തിക ഇടപാടുകൾ സുപ്രീംകോടതി മരവിപ്പിച്ചു . ജസ്റ്റിസ് ലോധ സമിതി ശുപാർശകൾ നടപ്പാക്കാത്ത അസോസിയേഷനുകൾക്ക് ബി . സി . സി . ഐ ഫണ്ട് നൽകരുതെന്നും കോടതി ഉത്തരവിട്ടു . ബി . സി . സി . ഐയുടെ സാമ്പത്തിക ഇടപാടുകൾ നിരീക്ഷിക്കാൻ ജസ്റ്റിസ് ലോധ സമിതിയോട് പ്രത്യേക പാനലിനെ നിയോഗിക്കാനും കോടതി നിർദ്ദേശിച്ചു . ജസ്റ്റിസ് ലോധ സമിതി ശുപാർശകൾ നടപ്പാക്കില്ലെന്ന നിലപാടിൽ ഉറച്ചുനിൽക്കുന്ന ബി . സി . സി . ഐക്കുമേൽ കടുത്ത സാമ്പത്തിക നിയന്ത്രണമാണ് സുപ്രീംകോടതി കൊണ്ടുവന്നിരിക്കുന്നത് . ബി . സി . സി . ഐയും സംസ്ഥാന ക്രിക്കറ്റ് അസോസിയേഷനുകളും തമ്മിലുള്ള എല്ലാ സാമ്പത്തിക ഇടപാടുകളും സുപ്രീംകോടതി മരവിപ്പിച്ചു . ലോധ സമിതി ശുപാർശകൾ നടപ്പാക്കുമെന്ന് ഉറപ്പുനൽകുന്ന അസോസിയേഷനുകൾക്ക് മാത്രമെ ബി . സി . സി . ഐ ഇനി ഫണ്ട് നൽകാൻ പാടുള്ളു . ബി . സി . സി . ഐയുടെ സാമ്പത്തിക ഇടപാടുകൾ നിരീക്ഷിക്കാൻ പ്രത്യേക സമിതിയെ ചുമതലപ്പെടുത്താൻ ജസ്റ്റിസ് ലോധ സമിതിക്ക് കോടതി നിർദ്ദേശം നൽകുകയും ചെയ്തു . ബി . സി . സി . ഐക്കുമേലുള്ള സാമ്പത്തിക നിയന്ത്രണം ക്രിക്കറ്റ് മാച്ചുകളെ ബാധിക്കുമോ എന്ന ആശങ്കകൾ ശക്തമാണ് . ക്രിക്കറ്റിനെ ശുദ്ധീകരിക്കാനാണ് ഇപ്പോഴത്തെ നടപടികളെന്ന് ജസ്റ്റില് ആർ . എം . ലോധ പ്രതികരിച്ചു . അടുത്ത 10 വർഷത്തേക്കുള്ള ഐപിഎൽ സംപ്രേക്ഷണ കരാർ നൽകാൻ ബിസിസിഐ തയാറെടുക്കുന്ന സാഹചര്യത്തിലാണ് സുപ്രീംകോടതിയുടെ നിർണായക തീരുമാനം വന്നിരിക്കുന്നത് . ജസ്റ്റിസ് ലോധ സമിതി ശുപാർശകൾ നടപ്പാക്കാൻ എന്താണ് തടസ്സമെന്ന് ബി . സി . സി . ഐ അദ്ധ്യക്ഷൻ അനുരാഗ് ഠാക്കൂർ ലോധ സമിതിയെ അറിയിക്കണം . അതിനായി അനുരാഗ് ഠാക്കൂർ നേരിട്ട് ലോധ സമിതിക്ക് മുമ്പാകെ ഹാജരാകണം . ഐക്കുള്ള തടസ്സങ്ങൾ എന്തൊക്കെ എന്ന് വിശദീകരിച്ച് ഡിസംബർ 3ന് മുമ്പ് സുപ്രീംകോടതിയിൽ സത്യവാംങ്മൂലം നൽകുകയു്ം വേണമെന്നും ചീഫ് ജസ്റ്റിസ് ടി . എസ് . ഠാക്കൂർ അദ്ധ്യക്ഷനായ ബെഞ്ച് ഉത്തരവിട്ടു . കേസിൽ ഇനി ഡിസംബർ അഞ്ചിന് തുടർ വാദം കേൾക്കും .